Egyszerű válaszként azt mondanánk, hogy bárki, azonban van néhány olyan eset, amik korlátozó tényezők lehetnek egy fogimplantációs beavatkozás során. Szisztémás betegségek: Vannak úgynevezett szisztémás betegségek, amelyek nehezítik az általános, és így a csont gyógyulást is, ilyen például a cukorbetegség, bizonyos véralvadási zavarok és olyan gyógyszerek szedése, amelyek kedvezőtlen hatással vannak a csontosodás folyamatára (szteroid, bisz-foszfonát, kemoterápiás szerek stb.) Ezekre a tényezőkre mindig fokozott figyelmet kell fordítani és a konzultáció során a kezelőorvossal tisztázni, mennyire súlyos a betegség és jelenleg kezelés alatt áll-e a páciens. Megfelelő D-vitamin és koleszterinszint: A legújabb kutatások felhívják a figyelmet a megfelelő D-vitamin és koleszterinszint fontosságára is, emiatt komplexebb, csontpótlást is igénylő beavatkozások esetén érdemes elvégezni egy, az ezekre a paraméterekre is kiterjedő laborvizsgálatot. Dohányzás: A dohányzás negatív hatása is régóta közismert a fogimplantációs beavatkozásokra. Jó szájhigénia, egészséges fogágy. Nem szabad figyelmen kívül hagyni a megfelelő szájápolás fontosságát és rendszeres ellenőrző vizsgálatokon való részvételt sem. Ez utóbbiak alkalmával nyílik lehetőség egyfelől RTG kontrollra, valamint a fogimplantátum körüli csont és ínyszövet ellenőrzésére is. Figyelmeztető jel esetén (ínyvérzés, tasak képződés stb.) meg kell tenni a szükséges kezeléseket, míg a folyamat visszafordítható stádiumban van. Megfelelő mennyiségű és minőségű csontszövet. A sikeres fogimplantációs beavatkozás elengedhetetlen feltétele a megfelelő mennyiségű és minőségű csontszövet jelenléte, ami kizárólag CBCT felvétel segítségével azonosítható. A SmileCenter rendelő emiatt ruházott be egy nagy teljesítményű, legújabb generációs PLANMECA CBCT képalkotó berendezésbe, amellyel mind a beavatkozás előtt, mind azt követően rendkívül pontos képet kapunk a tervezéshez szükséges kiindulási állapotról, valamint a fogimplantálást követő eredményről. Amennyiben a CBCT felvételből az derül ki, hogy a tervezett fogimplantátum környezetében nem áll rendelkezésre megfelelő mennyiségű, illetve minőségű csontszövet, rendelőnkben van lehetőség csontpótlásra is.